CELEX: 32016R2223
Language: et
Date: 2016-12-05 00:00:00
Title: Komisjoni rakendusmäärus (EL) 2016/2223, 5. detsember 2016, teatavate kaupade klassifitseerimise kohta kombineeritud nomenklatuuris

10.12.2016   
               
               
                  ET
               
               
                  Euroopa Liidu Teataja
               
               
                  L 336/19
               
            KOMISJONI RAKENDUSMÄÄRUS (EL) 2016/2223,
      5. detsember 2016,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 5. detsember 2016
         
            
               Komisjoni nimel
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Silindrikujuline toode (nn digimikroskoop) pikkusega umbes 10 cm ja läbimõõduga umbes 3 cm. Digimikroskoobil on neli valgusdioodi, komplementaarne metall-oksiid-pooljuht- (CMOS-) sensor ja USB-ühendusega kaabel. Toode töötab ainult koos automaatse andmetöötlusseadmega ja sellel ei ole sisseehitatud salvestamisfunktsiooni.
                     Toode suudab optilise läätse abil objekte suurendada 10–200 korda ja üles võtta nii liikumatuid kui ka videopilte, mida saab hiljem salvestada automaatsesse andmetöötlusseadmesse eri tarkvara kasutades.
                     Vt pilti (*1).
                  
                  
                     8525 80 19 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 84 märkuse 5 punktiga E ning CN-koodide 8525 , 8525 80  ja 8525 80 19  sõnastusega.
                     Toodet on võimalik kasutada automaatse andmetöötlusseadme sisendseadmena, telekaamerana ja digimikroskoobina.
                     Toodet ei või klassifitseerida automaatse andmetöötlusseadme sisendseadmena rubriiki 8471 , sest sellel on muu erifunktsioon kui andmetöötlus.
                     Samuti ei või toodet klassifitseerida optilise liitmikroskoobina rubriiki 9011 , sest kõnealusel tootel ei ole selle rubriigi kauba omadusi (vt ka HSi selgitavad märkused, rubriik 9011 , esimene ja teine lõik (I)).
                     Kuna suurendatud objekti kujutist saab kuvada ja vajaduse korral automaatse andmetöötlusseadme abil salvestada alles pärast CMOS-sensoriga ülesvõtmist, on tootel telekaamera omadused.
                     Seega tuleb toode klassifitseerida CN-koodi 8525 80 19  alla kui telekaamera.
                  
               
            (*1)  Pilt on üksnes illustratsiooniks.